Ægteparret Michael og Dafna er dybt fortvivlet, da forsvarsmyndighederne opsøger dem i deres hjem for at oplyse dem om, at deres søn Jonathan er omkommet i krigen. For Dafna bliver det et så voldsomt chok, at hun øjeblikkelig får noget stærkt beroligende, mens Michael reagerer ved at overmandes af et voldsomt raseri. Den grusomme besked bliver for ham også et opgør med fortiden og ikke mindst sin mor. Udfordringen for instruktør og manuskriptforfatter SAMUEL MAOZ var at undersøge, hvordan vi håndterer kløften mellem de ting, vi kontrollerer og dem, der ligger uden for vores kontrol. Som Einstein siges at have sagt, er tilfældigheder Guds måde at forblive anonym på. ” Foxtrot” er en dans af en mand med skæbnen. Det er en filosofisk lignelse, der forsøger at undersøge det noget vage begreb” Skæbne” gennem en historie om en far og hans søn. De er langt fra hinanden, men trods afstanden og den dybe adskillelse mellem dem, ændrer de alligevel hinandens skæbne men også deres egne skæbner. I rollen som ægteparret Michael og Dafna Feldman ses Lior Ashkenazi (Norman) og Sarah Adler (Jellyfish). I øvrige roller ses bl. a. Yonaton Shiray (A Tale of Love and Darkness). "Foxtrot" vandt juryens store pris ved filmfestivalen i Venedig 2017, og spås gode chancer for at vinde en Oscar for bedste udenlandske film. Kilde: UIP